Christian Eriksen skal være far!

Det var den store nyhed, som den danske landsholdsstjerne sendte ud til sine følgere og fans på de sociale medier i går.

En dejlig nyhed, som blev offentliggjort af Eriksen og hans kæreste gennem flere år, Sabrina Kvist Jensen, med et billede, hvor parret holder kærligt om hinanden og storsmilende fremviser et scanningsbillede af babyen.

Det kastede en række lykønskninger det unge pars vej, men også bekymringer på det danske landsholds vegne. For kommer Eriksens babylykke til at smadre hans deltagelse og fokus ved sommerens VM?

Okay, så jeg jeg det lige:@ChrisEriksen8 babyen; hvornår er den termin!?!#VM #Panik #MereTillykke — Andreas Kraul (@KraulDR) December 17, 2017

Nu skal Sabrina Kvist Jensen lige gøre nationen den tjeneste ikke at gå i fødsel, mens Christian Eriksen er til VM. #landsholdet — Mads Havskov Hansen (@MHavskovHansen) December 17, 2017

FEDT, at Christian Eriksen skal være far, men...hvis kæresten er tre mdr henne nu, ligger terminen så ikke på et ualmindeligt skidt tidspunkt for Danmark og Hareide?! #VMbaby #SOS #whattodo — Mette Cornelius (@mettecornelius) December 17, 2017

BT Sporten har i den forbindelse fanget landstræner Åge Hareide for at høre, om han har lagt en plan, såfremt Eriksen til juni skal haste ud af VM-lejren for at være med til fødslen af sit første barn.

Åge Hareide, har du talt med Christian Eriksen om, at han venter et barn – og at det hypotetisk set kan gå ind og ’forstyrre’ under VM?

»Jeg har talt med Christian, men det handlede om fodbold og ikke kun barnefødsel. Det er jo helt nyt for mig, men det taler vi nærmere om i det nye år, når vi har set nærmere på, hvornår det kan ske,« siger Hareide, som dog ikke konkret vil forholde sig til spekulationerne om fødslens indvirkning på Eriksens VM:

»Jeg synes, det er lidt tidligt at blande en barnefødsel ind. Vi koncenterer os om andre ting: At fortsætte med at spille god fodbold. Så tager vi det andet stille og roligt, når den tid kommer.«

Mum & Dad to be #proud #2018 Et opslag delt af Christian Eriksen (@chriseriksen8) den 17. Dec 2017 kl. 7:26 PST

Bekymringen sker da også på et rent hypotetisk og spekulativt grundlag, for terminsdatoen er ikke meldt ud. Men lad os hoppe med på legen. Det er jo trods alt ikke Hr. Hvem-som-helst, vi taler om.

Et scanningsbillede vil typisk blive taget ved nakkefoldsscanningen, som bliver foretaget efter 12 uger. Hvis den scanning er blevet foretaget i dagene før, Eriksen og kæresten i går offentliggjorde gaviditeten, så vil Sabrina Kvist Jensen have termin om et halvt års tid.

I dag er der nøjagtigt et halvt år - 181 dage - til, at Danmark møder Peru i den første gruppekamp ved VM. Så ja, umiddelbart vurderet - igen på et hypotetisk grundlag - så kan fødslen af Tottenham-stjernens første barn ramle sammen med VM.

Christian Eriksen lykønskes af Åge Hareide efter VM-kvalifikationen kom i hus. Foto: CLODAGH KILCOYNE Vis mere Christian Eriksen lykønskes af Åge Hareide efter VM-kvalifikationen kom i hus. Foto: CLODAGH KILCOYNE

Men, Hareide, har I lagt en plan for, hvordan I vil gribe det an, hvis Eriksens kæreste går i fødsel under VM?

»Jeg vil ikke spekulere i det nu. Det er forskellen på en fodboldtræner og en journalist. Du kan spekulere i det der, jeg behøver ikke at gøre det. Hvis der skulle blive nogle problemer, så løser vi det. En barnefødsel er trods alt noget af det vigtigste i livet. Så det tager vi, når den tid kommer,« slår landstræner Åge Hareide fast.

Christian Eriksen scorede hattrick mod Irland. Foto: PAUL FAITH Vis mere Christian Eriksen scorede hattrick mod Irland. Foto: PAUL FAITH

En VM-kamp uden Eriksens deltagelse vil være skidt nyt for danske roligans. Den 25-årige fynbo er om nogen Danmarks absolut vigtigste spiller, hvilket han beviste under VM-kvalifikationen, hvor han var landsholdets lysende stjerne.

Her scorede Eriksen 11 mål i 12 kampe, herunder det forrygende hattrick i den afgørende playoffkampe mod Irland, og han har for alvor fået sit folkelige gennembrud i landsholdstrøjen, og nævnes nu i samme kategori som legender som Michael Laudrup og Preben Elkjær.

Se stor debat om Christian Eriksen i videoen over artiklen - hvor god er han egentlig?